László Papp

László Papp (født 25. mars 1926 i Budapest, død 16. oktober 2003) var en ungarsk bokser. Han vant OL-gull under OL 1948 i London, i OL 1952 i Helsingfors og i OL 1956 i Melbourne, der han slo Jose Torres i finalen. Han ble dermed den første bokser som har vunnet tre OL-gull.

Til tross for håndskader ble Papp profesjonell i 1957, og begynte raskt å stige i gradene i mellomvektklassen. Profesjonell boksing var imidlertid forbudt i Ungarn, som var under kommunistisk styre, og Papp måtte reise til Wien i Østerrike for å trene og bokse kamper. I 1964, etter at Papp hadde avtalt å bokse om VM-tittelen, ble Papps proffkarriere avbrutt da det ungarske regimet nektet ham utreisetillatelse. Den oppgitte årsaken var at profesjonell boksing ikke var tillatt i Ungarn, og at regjeringen mislikte Papps omgåelse av reglene ved å arrangere kampene i utlandet.

Papp var ubeseiret som profesjonell bokser. Han står oppført med 27 seire, 2 uavgjorte kamper og ingen tap. 15 av seirene kom på knockout. Han ble valgt inn i International Boxing Hall of Fame i 2001.

OL-medaljer 
 1948  London -  Gull i boksing, mellomvekt  Ungarn  
 1952  Helsingfors -  Gull i boksing, lett mellomvekt  Ungarn  
 1956  Melbourne -  Gull i boksing, lett mellomvekt  Ungarn

Referanser

Eksterne lenker 
 

Ungarske boksere
Olympiske mestere for Ungarn
Medaljevinnere under Sommer-OL 1948
Deltakere for Ungarn under Sommer-OL 1948
Boksere under Sommer-OL 1948
Medaljevinnere under Sommer-OL 1952
Deltakere for Ungarn under Sommer-OL 1952
Boksere under Sommer-OL 1952
Medaljevinnere under Sommer-OL 1956
Deltakere for Ungarn under Sommer-OL 1956
Boksere under Sommer-OL 1956
Personer fra Budapest
Mellomvektsboksere
Boksere i International Boxing Hall of Fame
Olympiske medaljevinnere i boksing